Kutipan Global Black Panther Cecah $704 Juta
Walaupun kurang dua minggu ditayangkan, kutipan tiket filem terbaru Marvel, Black Panther kini sudah mencecah $704 juta dolar seluruh dunia. Black Panther menambah $108 juta dolar pada minggu kedua untuk pasaran domestik, menjadikan jumlah terkumpul kini sudah mencecah $400 juta dolar. Black Panther menjadi filem Marvel paling pantas mendapat kutipan tiket sehingga $400 juta iaitu dalam tempoh 10 hari sahaja, mengatasi rekod yang dipegang oleh filem The Avengers yang mengumpul lebih $400 juta dalam tempoh 14 hari. Untuk pasaran antarbangsa, Black Panther berjaya menambah $83.8 juta dan menjadikan jumlah terkumpul untuk pasaran antarabangsa kini mencecah $304 juta. Britain menjadi penyumbang terbesar kutipan antarabangsan filem ini dengan kutipan sebanyak $41.2 juta diikuti Korea Selatan dengan kutipan sebanyak $36.0 juta. Pasaran Malaysia menyumbang $8 juta, dibelakang Indonesia yang mengutip $9.7 juta dolar. Filem arahan Ryn Coogler ini dijangka akan terus menambah kutipan tiket apabila akan ditayangkan di Jepun pada minggu hadapan dan China pada 9 Mac ini. Dengan prestasi yang diitunjukkan, tidak mustahil kutipan filem Black Panther akan mencecah $ 1billion seluruh dunia.